पाएं अपने शहर की ताज़ा ख़बरें और फ्री ई-पेपरडाउनलोड करें
पेंड्री स्थित कोविड- 19 हॉस्पिटल में ऑक्सीजन की सप्लाई लड़खड़ाने लगी है। यहां सप्लाई के लिए लगाए गए सिस्टम में खराबी आ चुकी है। इसके सुधार को लेकर हॉस्पिटल प्रबंधन और लोक निर्माण विभाग के अफसरों के बीच केवल पत्राचार ही चल रहा है जबकि बार-बार ऑक्सीजन की सप्लाई ड्राॅप हो रही है। स्थिति जल्द नहीं सुधारी गई तो वार्डों में पर्याप्त ऑक्सीजन नहीं पहुंच पाएगा। इसे लेकर हॉस्पिटल प्रबंधन की चिंता बढ़ गई है। लोक निर्माण विभाग के अफसरों ने रिमांइडर पत्र मिलने के बाद यह बताकर चुप्पी साध ली है कि दिल्ली की कंपनी को पत्र भेज चुके हैं। इंजीनियर बुलाने कह रहे हैं पर फिलहाल किसी को भेजा नहीं गया है। वर्तमान में मैनी फोल्ड पैनल के ठीक से काम नहीं करने की वजह से अस्पताल प्रबंधन को सीधे इमरजेंसी लाइन और प्लांट के कनेक्शन के माध्यम से सप्लाई जारी रखनी पड़ रही है। लोक निर्माण विभाग के अनुविभागीय अधिकारी ने कोविड हॉस्पिटल में लगे ऑक्सीजन गैस मैनीफोल्ड 30x2 के पैनल में आई खराबी के सुधार के लिए मेडिकल प्रोडक्ट सर्विस दिल्ली की कंपनी को पत्र लिखा है।
िसस्टम में क्या खराबी, नहीं मालूम
तकनीशियनों ने बताया कि जिस कंपनी ने मैनी फोल्ड पैनल का काम किया है, वही पैनल में सुधार करा सकती है, क्योंकि इंजीनियरों ने अपने हिसाब से सिस्टम को फीट किया है। अस्पताल प्रबंधन को तो अभी यह स्पष्ट पता ही नहीं है कि सिस्टम में क्या खराबी है। केवल अंदाजा लगा रहे हैं कि पैनल लीकेज होने के कारण दोनों साइड के सिलेंडर एक साथ खत्म हो जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn